Vi bodde over ei uke hos Anke og Leiv, to voksne og fire ungdommer. Leiligheta var helt perfekt for oss, fordi den er delt i to seksjoner, med to og to soverom i hver seksjon som har egne innganger, og med fellesareal i den ene seksjonen. Alt var skinnende rent, og stedet virker helt nyoppusset. Det er godt utstyrt kjøkken i leiligheta, vaskemaskin og tørketrommel, flotte bad, store senger, fin uteplass, og det er kort vei til buss og butikk. Når vi i tillegg fikk så fin kontakt med husvertene, som ga gode tips om bakeri og snarveier i nærområdet, ble dette et utrolig flott opphold for oss.